Hindi News

Local

Bihar

Gaya

Fake Note Factory Was Opened In The Government Press

गया में सरकारी प्रेस परिसर में ही चल रही थी नकली नोट की फैक्ट्री, 8 गिरफ्तार

एक वर्ष पहले



कॉपी लिंक

पुलिस ने एक लाख के नकली नोट जब्त किए, पकड़े गए आरोपियों में एक झारखंड का

गिरफ्तार अपराधियों से पूछताछ में अंतरराज्यीय गिरोह की बात सामने आई है

गया. गया पुलिस ने अंतरराज्यीय अपराधी गिरोह का खुलासा किया है। गिरोह ने शहर के रामपुर थाना के शास्त्रीनगर स्थित जेल प्रेस परिसर के भवन में ठिकाना बना रखा था। पुलिस ने छापेमारी कर नकली नोट छापने की मिनी फैक्ट्री का भंडाफोड़ किया। वहीं वाहन चोर गिरोह और शराब की तस्करी का भी खुलासा किया। मौके से आठ अपराधियों को गिरफ्तार किया गया है। एक झारखंड का है।



बुधवार रात कोंच थाना क्षेत्र से ट्रैक्टर चोरी हुई थी, जो गुरुवार सुबह डोभी में बरामद हुई। मौके से गिरफ्तार अपराधियों से पूछताछ में अंतरराज्यीय गिरोह की बात सामने आई। इसके बाद पुलिस व टेक्निकल सेल की संयुक्त टीम गठित की गई। टीम ने जेल प्रेस परिसर के सरकारी भवन वाले ठिकाने पर घेराबंदी कर छापेमारी की और आठ अपराधियों को दबोच लिया। तलाशी में एक लाख के 100 व 200 रुपए के नकली नोट, नोट छापने की मशीन, लैपटॉप, प्रिंटर, देशी कट्‌टा, चार कारतूस, शराब-बीयर की 90 बोतलें, पांच मोबाइल बरामद किए गए। चोरी की फोर्ड आईकॉन कार भी जब्त की गई।